Seven On Buiten
Seven on Buiten is in Trompsburg, net 2 minute se ry van die N1 af. Dié dorpie is 120 km suid van Bloemfontein en bied 'n gerieflike oorslaapplek tussen die Kaap en Gauteng. Omdat ons die behoefte aan gehaltekoffie op die lang pad verstaan, is ons eenhede op dieselfde perseel as ons Solar Coffee Roastery.
Seven on Buiten bied 2 ruim, moderne selfsorg-eenhede wat elkeen slaapplek aan 4 gaste bied. Die selfsorg-eenhede is geskik vir uiteenlopende gaste soos gesinne met kinders, paartjies of enkelreisigers. Ons is selfs troeteldiervriendelik. Die eenhede is in 'n stil deel van die dorp met 'n uitsig oor die plattelandse vlaktes.
Albei eenhede het WiFi en verskeie bordspeletjies is te huur vir die koue, reënerige Vrystaatse winters. Die eenhede kan ook saam bespreek word vir 'n familie- of sakebesoek. Elke eenheid het 'n koningingrootte-bed, 'n dagbed met beddegoed, 'n en suite-badkamer, selfsorgkombuis en sitarea.
Die verblyf gesinsvriendelik met oorgenoeg veilige ruimte vir kinders om te speel, asook diere, 'n klimraam en 'n sandput.
Die koffie word op die perseel gerooster en daar is verskeie lekkernye op die koffiewinkel se spyskaart.